Panczkraut je do ślōnski kuchni jak Mona Liza do Luwru- jak żejście go niy jedli, to psińco1 ō2 ni3 wiycie. Piyrwy4 niy bōło ślōnski rodziny, co by go aby rołz5 za tydziyń niy miała na stole. U moji6 Mutry7 w dōma bōł8 pōnoś9 w kołżdo10 sobota. Nojlepszym kamratym11 panczkrautu sōm karminadle, choć joł żech sie go zjołd12 ze pieczōnym wōsztym13 i tyż bōło dobre. I jak kołżdo reprodukcja Mona Lizy wyglōndo trocha inaczyj, tak niy ma jednego receptu14 na panczkraut. Kołżdo gospodyni abo kuchołrz mo swōj i bez to mogecie15 sie szczelić połra16 roztomajtych17 wersji tyj ciapkapusty.
Co potrza?
kartołfle18– moge ich być tyla samo co kapusty, ale pamiyntejcie, że przi takim panczkraucie to sie wszysko warzi na oko 😉
kapusta- joł żech go robiōł ze kiszōnōm, ale idzie zrobić tyż ze świyżōm (stare kuchary dołwajōm dō ni trocha octu, żeby bōła fajnie kwaskowato)
I tera, jak idzie o dodatki, to tyż mołcie połra wersji:
Kartołfle i kapusta uwarzcie we osobnych gorkach. Jak już kartołfle bydōm miynke, to odcedźcie je i posztamfujcie23. Wciepcie do tego odcedzōno kapusta i przismażōno wyndzonka abo wyndzonka przismażōno ze cebulom i wymiyszejcie. Dosmakujcie24 solōm i pieprzym i fertich25.
Kebyjście chcieli sie zrobić ta ajnbryna, to na patelnia wciepcie trocha fetu i mōnki i leko jōm zbrōnołćcie26, gichnijcie27 do tego trocha wody i wciepcie do kartołfli i kapusty. Jak byście niy mieli fetu, to mogecie jōm tyż zrobić na maśle klarowanym- taki panczkraut bydzie idealny we piōntek do pieczōnyj ryby. Smacznego 🙂
1nic
2ō- samogłoska w wymowie między o i u
3niej
4dawniej
5raz
6mojej
7mamy
8był
9podobno
10każdą
11kolegą
12zjadł
13kiełbasą
14przepisu
15możecie
16kilka
17różnych
18ziemniaki
19boczek wędzony
20zasmażka
21smalec
22mąka
23utłuczcie
24doprawcie
25gotowe
26przysmażcie
27nalejcie
szl_Latn szl_Latn szl_Latn szl_Latn szl_Latn szl_Latn szl_Latn ces_Latn pol_Latn pol_Latn pol_Latn pol_Latn pol_Latn pol_Latn pol_Latn slv_Latn pol_Latn bos_Latn als_Latn kmb_Latn pol_Latn pol_Latn pol_Latn pol_Latn pol_Latn pol_Latn szl_Latn dzo_Tibt pol_Latn pol_Latn fur_Latn pol_Latn pol_Latn pol_Latn